Document ID: 32007D0864

32007D0864
L 337/127
SLUŽBENI LIST EUROPSKE UNIJE
ODLUKA KOMISIJE
od 20. prosinca 2007.
o izmjeni Dodatka B Prilogu XII. Aktu o pristupanju iz 2003. s obzirom na određene objekte u sektoru mesa u Poljskoj
(priopćena pod brojem dokumenta C(2007) 6490)
(Tekst značajan za EGP)
(2007/864/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Akt o pristupanju Češke, Estonije, Cipra, Latvije, Litve, Mađarske, Malte, Poljske, Slovenije i Slovačke, a posebno njegov Prilog XII. poglavlje 6. odjeljak B, pododjeljak I 1. stavak (e),
budući da:
(1)
Poljskoj je dodijeljeno prijelazno razdoblje za određene objekte navedene u Dodatku B (1) Priloga XII. Aktu o pristupanju iz 2003. Mogućnost dodjele prijelaznih razdoblja za objekte za meso u Poljskoj završava danom 31. prosinca 2007.
(2)
Dodatak B Priloga XII. Aktu o pristupanju iz 2003. izmijenjen je odlukama Komisije: 2004/458/EZ (2), 2004/471/EZ (3), 2004/474/EZ (4), 2005/271/EZ (5), 2005/591/EZ (6), 2005/854/EZ (7), 2006/14/EZ (8), 2006/196/EZ (9), 2006/404/EZ (10), 2006/555/EZ (11), 2006/935/EZ (12), 2007/202/EZ (13), 2007/443/EZ (14) i 2007/555/EZ (15).
(3)
U skladu sa službenom izjavom poljskog nadležnog tijela, određeni objekti u sektoru mesa dovršili su svoj postupak unapređivanja i sada u potpunosti udovoljavaju zakonodavstvu Zajednice. Određeni objekti su prestali s aktivnostima za koje im je dodijeljeno prijelazno razdoblje. Ti se objekti stoga trebaju brisati s popisa objekata u postupku prijelaza.
(4)
Dodatak B Priloga XII. Aktu o pristupanju iz 2003. godine treba stoga na odgovarajući način izmijeniti.
(5)
Stalni odbor za prehrambeni lanac i zdravlje životinja upoznat je s mjerama predviđenim ovom Odlukom,
DONIJELA JE OVU ODLUKU:
Članak 1.
Objekti navedeni u Prilogu ovoj Odluci brišu se iz dodatka B Priloga XII. Aktu o pristupanju iz 2003.
Članak 2.
Ova je Odluka upućena državama članicama.
Sastavljeno u Bruxellesu 20. prosinca 2007.

Labels: 0
18
15
17